OSNOVNA ŠKOLA SLANO

20232 SLANO, Trg Ruđera Boškovića 17

Ravnatelj Osnovne škole Slano u Slanomu, na temelju članka 22 . stavak 4. Zakona o pravu na pristup informacijama (''Narodne novine'' broj 172/03. i 144/10.) 1. travnja 2011. godine donosi

O D L U K U

o ustroju Kataloga informacija Osnovne škole Slano u Slanomu

I.

Ovom Odlukom ustrojava se Katalog informacija koje posjeduje, raspolaže ili nadzire Osnovna škola Slano, a u cilju prava na pristup informacijama u smislu Zakona o pravu na pristup informacijama.

II.

Katalog informacija sadrži pregled informacija iz djelokruga rada Osnovne škole Slano s opisom sadržaja, namjenom, načinom osiguravanja i vremenom ostvarivanja prava na pristup, te čini sastavni dio ove Odluke.

III.

Katalog informacija dostupan je na internetskoj stranici Osnovne škole Slano : www.os-slano.skole.hr

IV.

U postupku radi ostvarivanja prava na pristup informacijama na odgovarajući način primjenjuju se odredbe Zakona o općem upravnom postupku.

V.

Ovlaštenik (korisnik) prava na informaciju, kojemu je omogućen pristup informaciji izradom preslika dokumenata koji sadrže traženu dokumentaciju, dužan je nadoknaditi troškove izrade preslika u iznosu koji propiše neovisno tijelo za zaštitu prava na informiranje.

VI.

Službenik za informiranje Osnovne škole SLANO zadužen je za poduzimanje svih radnji i mjera potrebnih radi urednog vođenja Kataloga informacija.

VII.

Ova Odluka stupa na snagu danom donošenja.

Ravnateljica:

Vesna Vodopivec

KLASA: 011-03/11-01/03

URBROJ: 2117/01-32-11-1